
Број: 05-96-6/2024
Датум: 20.03.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „CSP“ д.о.о. Бијељина, за издавање еколошке дозволе за ПЈ број 1 Шепак - бензинску пумпу са пратећим садржајима, која се налази у насељу Шепак број 68, град Зворник, од 09.02.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „CSP“ д.о.о. Бијељина, ЕКОЛОШКА ДОЗВОЛА за ПЈ број 1 Шепак - бензинску пумпу са пратећим садржајима, која се налази у насељу Шепак број 68, град Зворник, на грађевинској парцели означеној као к.ч. број: 2152/1 К.О. Шепак.
2. Опис активности и постројења за које се издаје еколошка дозвола:
Објекат бензинске пумпе са пратећим садржајима се налази у насељу Шепак. Намјена  објекта је снадбјевање моторних возила течним горивом. Објекат бензинске станице је површине 65 m2, спратности Приземље + 0, надстрешица испод које се налази острво са пумпним аутоматима за истакање горива. Објекат бензинске пумпе има сљедеће садржаје: продајни простор - каса, кафић, канцеларија, магацин и WC.

Еколошка дозвола се издаје за:
· Објекат бензинске станице, површине 65 m2, спратности приземље.
· Четири челична резервоара – цилиндричног облика, укопани у тло (подземни резервоари) запремине 50 m3 за течне деривате

· Један подземни челични резервоар (суд под притиском) за складиштење ТНГ капацитета 30 m3 (30000 лит).

· надстрешница испод које се налази острво са пумпним аутоматима за истакање горива, висине 4,5 m.
· Три агрегата – за снабдевање возила течним горивом, са по два аутомата и једним агрегатом за снабдевање возила ТНГ-ом са једним аутоматом.

На локацији се налазе сљедећи подземни челични цилиндрични резервоари са коморама, дуплим плаштом и хидроизолацијом, намјењен за ускладиштење течних нафтних горива:
· RO-1     V = 50 m3    резервоар се тренутно не користи
· RO-2     V = 50 m3    за складиштење  EURO DIZEL 5 горива
· RO-3     V = 50 m3    за складиштење EURO DIZEL 4 горива

· RO-4     V = 50 m3    за складиштење BMB 95 горива 

· RO-5      V = 30 m3   за складиштење TNG.

3. Инвеститор „CSP“ д.о.о. Бијељина, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „CSP“ д.о.о. Бијељина, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтиране манипулативне и радне површине редовно чистити и одржавати.
· Адекватном организацијом рада спречити стварање гужве и застоја. 

· Одржавати у исправном стању систем за претакање, складиштење и пуњење нафте, нафтних деривата. Инсталирана опрема (посебно одушни вентили на одушним цијевима резервоара), као и сви транспортни водови  односно наставци морају бити  заптивни и у исправном стању.

· Редовно контролисати заптивност вентила.
· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Квасити манипулативни простор (приступне саобраћајнице) воденим млазом, нарочито у љетњем периоду у циљу смањења стварања честица прашине од моторних возила која долазе на локацију.
· Периодично вршити провјеру концентрације гасова и пара који стварају експлозивну атмосферу.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· Вршити редован преглед и сервис опреме и уређаја, према спецификацији произвођача.
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Препоручују се насади високог растиња око објекта (тампон зона) ради смањења утицаја на аерозагађење и нивоа буке. Насади се могу формирати од група лишћара, четинара и шибља аутохтоног и антропогеног поријекла на прилазима комплексу тако да не ометају безбједност саобраћаја.
· У оквиру комплекса, зелене површине треба парковски уредити. Зелене површине је неопходно затравнити смјесом трава отпорних на гажење.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Инвеститор је у обавези да периодично врши контролу квалитета воде са прелива сепаратора уља и масти.
· Вода после третмана у сепаратору вода/уље мора да одговара квалитету вода које се могу упуштати у крајњи реципијент, у складу са Правилником о испуштању отпадних вода у површинске воде.
· Оборинске воде са кровова посебним канализационим системом одводити у крајњи реципијент-околно земљиште на локацији. 

· Све отпадне воде са свих манипулативних површина одводити преко сливних канала са решеткама у трокоморни сепаратор вода/уље, а затим у крајњи реципијент 

· Редовно контролисати сабирне канале, цјевоводе, сепаратор вода/уље те уредност радних и манипулативних површина.

· Трокоморни сепаратор вода/уље и сабирну септичку јаму редовно одржавати и чистити а послове чишћења повјерити предузећу регистрованом за ту врсту послова.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Конструкција сепаратора треба да омогућава његово функционисање и пражњење прикупљених течних нафтних деривата у посуду- буре постављену у бочном шахту. 

· Издвојене количине уља збрињавати у договору са овлаштеном службом на еколошки прихватљив начин.

· Радне и манипулативне површине око пословног објекта бензинске станице извести у чврстој изведби (асфалт и бетон) који обезбјеђују одговарајућу заштиту земљишта и подземних вода  од евентуалног загађења).

· Одржавати систем детекције и сигнализације пропуштања резервоара.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају просипања горива на манипулативне површине, извршити апсорпцију горива ситним пијеском, пијесак затим покупити, одложити у херметички затворену бурад, до испоруке овлаштеној институцији за збрињавање опасног отпада.
· Уколико усљед изливања горива, исто продре у земљиште, одмах уклонити загађени слој земљишта и површину санирати.
· Загађену земљу и употребљени апсорбент одложити у посебан контејнер или сандук до испоруке овлаштеној институцији за збрињавање опасног отпада.
· Спречити неконтролисано расипање отпада.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални чврсти отпад одлагати у контејнер.
· Све Уговоре за збрињавање отпада закључити са овлашћеним институцијама у складу са Правилником о категоријама, испитивању и класификацији отпада („Службени гласник Републике Српске“, број 19/15 и 79/18).
· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавља по важећем уговору са комуналним предузећем, уз сарадњу и са другим надлежним општинским органима.

· Контејнери морају бити смјештени на водонепропусној површини, морају бити затворени и/или наткривени. Контејнере празнити од стране овлашћене институције.
· Набавити довољан број контејнера и канти за збрињавање различитих врста отпада.
· Уредити простор за смјештај посуда за одлагање чврстог отпада (спријечити расипање, растур отпада).
· Муљ сепаратора вода/уље (опасни отпад) збрињавати преко организације верификоване за збрињавање ове врсте отпада. 

· Опасан отпад замашћена и зауљена амбалажа, зауљене и замашћене крпе одлагати у контејнере за опасан отпад одлагати га у посебне посуде намјењене за ту сврху до коначног збрињавања.
· На локацији станице за снабдјевање горивом моторних возила обавезно се мора држати посуда са мин 0,3 m3 пјеска која служи као упијајуће средсво у случају просипања горива а запрљани пјесак или неко друго упијајуће средство (екопор) одлагати у посебну затворену посуду-контејнер намјењену за опасни отпад.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Водити мјесечну и годишњу евиденцију о количинама насталог отпада.
· Поштовати и проводити мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	10
	ОТПАДИ ИЗ ТЕРМИЧКИХ ПРОЦЕСА

	10 01 01
	Пепео, шљака и прашина из котла (изузев прашине из котла наведене у 10 01 04)

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 05*
	Садржај сепаратора уље / вода

	13 05 01*
	Чврсте материје из комора за отпад из сепаратора уље / вода

	13 05 02*
	Муљеви из сепаратора уље / вода

	13 05 03*
	Муљеви од пресретача

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	13 07*
	Отпади од течних горива 

	13 07 01*
	Погонско гориво дизел

	13 07 02*
	Бензин

	13 07 03*
	Остала горива (укључујући мјешавине)

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 04
	Метална амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02
	Апсорбенти,филтерски материјали, крпе за брисање и заштитна одјећа

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	15 02 03
	Адсорбенти, филтерски материјали, крпе за брисање и заштитна одјећа  другачији од оних наведених у 15 02 02

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 01 99
	Отпади који нису другачије спецификовани

	20 03
	Остали комунални отпад

	20 03 01
	Мијешани комунални отпад

	20 03 04
	Муљеви из септичких јама      

	20 03 99
	Комунални отпади који нису другачије спецификовани


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају разлијевања горива:

· одмах изоловати подручје у свим смјеровима од 50 до 100 m те не дозволити неовлаштеним особама улаз у то подручје,

· у случају већих изљевања размотрити евакуацију зоне од 500 м у смјеру вјетра,

· особе које подузимају акције морају се увијек поставити тако да вјетар не доноси на њих опасне паре,

· уклонити могуће изворе паљења (искре, пламен, забранити пушење),

· сва опрема којом се рукује мора бити уземљена,

· не додиривати ни ходати кроз проливен бензин, лож уље или дизел гориво покушати онемогућити излијевање у одводну канализацију, подруме и друге затворене просторе,

· ископати јарак или изградити базен помоћу нпр. врећа пијеска у којему би се скупио разливени дериват тј. ограничило ширење,

· за смањивање пара се могу користити пјене.

· код већих пролијевања може се користити водени спреј за смањивање пара, но мора се

напоменути да се на тај начин на може с апсолутном сигурношћу спријечити запаљење у затвореном простору,

· локву посипати са сухом земљом, пијеском или неким другим незапаљивим материјалом, те сакупити у контејнер. Ако се посједује користити биоразградиве материје за прикупљање.

· настали отпадни материјал потребно је покупити са опремом која не изазива искрење, те га адекватно збринути у сурадњи са за то овлаштеним подузећима.

            3.3.5.  Додатне мјере заштите
Резервоари за нафтне деривате 

· Чишћење резервоара (које се обавља једном у пет година), вршити преко стручне и овлашћене организације, која ће својим специјализованим возилима сав отпад из резервоара одвозити са локације, јер исти спада у категорију опасног отпада.
· Обавезна је редовна контрола количине горива у резервоару, како би се на вријеме уочило цурење резервоара и предузеле мјере за даље спречавање и отклањање посљедица. 

· Око резервоара је забрањено пушење, коришћење алата који варничи, остављање и бацање запаљивих материја као што су папир, дрво и слично. 

· Контрола стања резервоара вршити најмање једном у пет година, тако што се резервоар потпуно откопа ради прегледа спољних површина. 

· Видном таблом означити ''Забрањен рад отвореним пламеном у близини сепаратора''. 

· Опрема за заштиту од пожара мора се најмање једном у 6 мјесеци атестирати. 

Станица за пропан бутан гас (ТНГ) 

· Резервоар за смјештај пропан бутан гаса (ТНГ) мора бити удаљен најмање 10 м од најближег мјеста за истакање запаљивих течности. 
· Простор на ком је укопан резервоар мора се обиљежити на адекватан начин, тј. поставити табле упозорења које се односе на означавање резервоара у складу са Правилником о изградњи постројења за течни нафтни гас и о ускладиштавању и претакању течног нафтног гаса („Службени гласник Републике Српске“, број: 26/12).

· Резервоари се полажу у слој опраног и набијеног пијеска дебљине 20 cm, који мора при полагању резервоара бити сув, без земље, камења и шљунка, а послије постављања се облажу слојем пјеска.

· Резервоари морају бити обезбјеђени од помјерања и подпритиска подземних вода.

· Контрола стања резервоара врши се, најмање једном у пет година, тако што се резервоар потпуно откопа ради прегледа спољних површина. Овај рок се можескратити или продужити, ако је у близини резервоара укопана контролна плочица од оног материјала од кога је израђен резервоар.
· Обавезна је редовна контрола инсталација и резервоара за ТНГ, како би се на вријеме уочило цурење резервоара и предузеле мјере за даље спречавање и отклањање посљедица.

· Приступ возилима која нису намијењена за транспорт запаљивих течности у зону претакалишта, онемогућити оградом.

· Уграђени резервоари атестирани од стране овлаштене институције или произвођача морају се редовно контролисати у функцији времена и о томе прибавити записник. Забрањено је држање отвореног пламена, пушење, рад са алатом који варничи, постављање надземних електричних водова.

· Ватрогасна инсталација подземних резервоара мора се састојати од хидрантске мреже и превозних апарата за гашење пожара који морају испуњавати услове из члана 18. ст. 3. до 7. и услове из члана 19. Правилника о изградњи постројења затечни нафтни гас и о ускладиштавању и претакању течног нафтног гаса.

· Опрема за заштиту од пожара мора се најмање једном у 6 мјесеци атестирати.

            3.3.6.   Мјере након затварања постројења
· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· Уклањање објекта извршити у складу са одредбама Законом о уређењу простора („Службени гласник Републике Српске“, број: 40/2013, 2/2015 - одлука УС, 106/2015 и 3/2016 - испр., 104/2018 - одлука УС и 84/2019), чл. 149.
         3.4. Инвеститор, „CSP“ д.о.о. Бијељина, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број: 124/12). Потребно је једном годишње извршити имисиона и емисиона мјерења на локацији бензинске пумпе. Имисијске концентрације мјерити на самој локацији аутомата за точење течних нафтних горива, а све у складу са Уредбом.
Табела бр.2. Граничне вриједности квалитета ваздуха
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3
	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензин

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр. 3. Граничне вриједности емисија штетних материја из ложишта на чврста гориво у складу са Правилником о мјерама за спрјечавање и смањење загађивања ваздуха и побољшање квалитета ваздуха („Службени гласник Републике Српске“, број:  3/15, 51/15 и 47/16):

	Врста горива
	Емисија
	Мјерна јединица
	Гранична вриједност

	Чврста горива – дрво 
	СО
	mg/Nm3
	1000

	
	NOx
	mg/Nm3
	400

	
	Димни број
	
	1

	
	Чврсте честице
	mg/Nm3
	150


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 4: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 5: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):

	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Талог након 0,5 часова таложења
	ml/l
	0,5

	Електропроводљивост 
	µS/cm
	-

	ХПК
	gO2/m3
	125

	Амонијачни азот
	gN/m3
	10

	Нитритни азот
	gN/m3
	1

	Нитратни азот
	gN/m3
	10

	Укупни азот
	gN/m3
	15

	Укупни фосфор
	gP/m3
	3

	Сулфати
	g/m3
	200

	Хлориди 
	mg/m3
	250

	Гвожђе
	mg/m3
	2000

	Цинк
	mg/m3
	1000

	Олово
	mg/m3
	10

	Бакар
	mg/m3
	300

	Арсен
	mg/m3
	100

	Кадмијум
	mg/m3
	10

	Никл
	mg/m3
	10

	Манган
	mg/m3
	500

	Минерална уља
	mg/m3
	500


5. Мониторинг
         5.1.  Одговорно лице „CSP“ д.о.о. Бијељина, дужно је спроводити мониторинг загађујућих материја у периоду важења еколошке дозволе како је прописано у табели:
        Табела број 6: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора/врста опреме за мониторинг
	Вријеме вршења мониторинга, сталан или повремен мониторинг
	Разлог због чега се врши 

монито-ринга

одређеног

параметра

	Квалитет воде
	Физичко хемијски – биолошки  параметри (основни показатељи квалитета воде)
	На излазу из сепаратора масти и уља

	Анализу отпадних вода вршити у складу са Правилником о условима испуштања отпадних вода у  површинске воде“ („Службени гласник“ Републике Српске бр. 44/01).
	Једном у току године 


	Утврђивање утицаја отпадних вода на квалитет површинских  и подземних вода

	Квалитет

ваздуха

	Извршити мјерење параметара показатеља квалитета ваздуха

SО2, NО2, СО2 И РМ10) 

	Локација предметног објекта


	Мониторинг  имисија загађујућих материја

У складу са Уредбом о граничним вриједностима квалитета ваздуха („Службени гласник РС“ бр.124/12)
	Једном годишње 
	Утврђивање утицаја на квалитет ваздуха

	Ниво буке
	Извршити мјерење нивоа буке
	Локација предметног објекта и на граници парцеле према најближим објектима


	Мјерење буке вршити у складу са  Правилником о граничним вриједностима интензитета звука („Службени гласник Републике Српске“ бр. 2/23)
	По налогу инспектора
	Утврђивање утицаја буке на животну средину

	Квалитет земљишта
	Визуелно надгледање површина локације
	Локација предметног објекта


	Узимање узорака земљишта у случају акцидентних ситуација или по налогу инспектора

	У  случају акцидента или по налогу инспектора
	Просипање сировина, отпада


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „CSP“ д.о.о. Бијељина, дана 09.02.2024.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ПЈ број 1 Шепак - бензинску пумпу са пратећим садржајима, која се налази у насељу Шепак број 68, град Зворник, на грађевинској парцели означеној као к.ч. број: 2152/1 К.О. Шепак.

         Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број радног налога: 541-02/24 од 05.02.2024.године, приложио и сљедећу документацију:
· Рјешење, Министарство за просторно уређење, грађевинарство и екологију Републике Српске, број: 15.03-361-526/14 од 28.07.2014.год.

· Посједовни лист – препис број: 1298/3, Републичка управа за геодетске и имовинско – правне послове Бања Лука, број: 21.21-952.1.1-800/2020 од 20.03.2020.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, КО Шепак, број: 21.21-952.1-3-155/2020 од 20.03.2020.год.
· Лист непокретности – извод, број: 984/5, Републичка управа за геодетске и имовинско – правне послове Бања Лука, ПЈ Зворник, КО Шепак, број: 21.21-952.4-1-1375//2021 од 11.10.2021.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.3-1-312/20 од 23.04.2020.год.
· Рјешење, Министарство за просторно уређење, грађевинарство и екологију Републике Српске, број: 15.03-360-33/14 од 04.03.2014.год.

· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-8459-1/23             од 18.12.2023.год.
· Рјешење, МХ „ЕРС“-МП а.д. Требиње-ЗЕДП „Електро–Бијељина а.д Бијељина, РЈ „ЕЛЕКТРОДИСТРИБУЦИЈА“ Зворник“, број: 107/16 од 16.09.2016.год.
· Локацијски услови, Министарство за просторно уређење, грађевинарство и екологију Републике Српске, број: 15.02-364-351/13 од 06.12.2013.год.

· Рјешење о регистрацији, Окружни привредни суд у Бијељини, број: 059-0-Рег-16-000 560 од 10.08.2016.год.
· План управљања отпадом, „ПРЕВЕНТА“ д.о.о. Угљевик, број протокола: 542-02/24 од 05.02.2024.год.

· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 12.02.- 12.03.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

